Jabarkan Pemerintahan dari Yekaterina II dari Rusia dalam bahasa melayu

Yekaterina menyambung peluasan kuasa Pyotr yang terhenti di pesisiran Laut Hitam, sehinggalah kemuncaknya dalam kemenangan mereka memerangi pihak Uthmaniyah antara tahun-tahun 1768 dan 1774. Pihak Rusia bertarung sengit dalam peperangan tersebut mengalahkan pihak Turki Uthmaniyah dengan beratnya, terutamanya dalam Pertempuran Chesma (5–7 Julai 1770) dan Pertempuran Kagul (21 Julai 1770).

Pada 1783, Pihak Empayar Rusia membuat suatu perjanjian perlindungan dengan Georgia daripada sebarang serangan kuasa luar atau campur tangan politik raja-raja Parsi. Baginda mengisytiharkan perang ke atas Empayar Parsi pimpinan Mohammad Khan Qajar yang  kembali menduduki negara tersebut pada tahun 1795. Perang ini juga bertujuan menggulingkan shah yang sedang berkuasa dengan saudara tiri baginda Morteza Qoli Khan yang memiliki pandangan politik pro-Rusia.

Antara 1788 hingga tahun  1790, Rusia berperang dengan Sweden cetusan pupunda baginda Raja Gustav III yang mahu mengambil kesempatan peperangan Rusia-Turki dengan menyerang Saint Petersburg secara terus. Armada Baltik Rusia menggagalkan rancangan Gustav melalui suatu pertempuran yang seri di Hogland (Julai 1788). Denmark mengisytiharkan

perang ke atas Sweden pada tahun yang sama. Kekalahan Rusia dalam Pertempuran Svensksund tahun 1790 membawa kepada penandatanganan Perjanjian Värälä (14 Ogos 1790) yang mengembalikan segala tanah rampasan masing-masing lalu mengesahkan Perjanjian Åbo